CELEX: 32013R0255
Language: bg
Date: 2013-03-20 00:00:00
Title: Регламент (ЕС) № 255/2013 на Комисията от 20 март 2013 година за изменение, с цел привеждане в съответствие с научния и техническия напредък, на приложения IВ, VII и VIII към Регламент (ЕО) № 1013/2006 на Европейския парламент и на Съвета относно превози на отпадъци  текст от значение за ЕИП

21.3.2013   
            
            
               BG
            
            
               Официален вестник на Европейския съюз
            
            
               L 79/19
            
         РЕГЛАМЕНТ (ЕС) № 255/2013 НА КОМИСИЯТА
   от 20 март 2013 година
   за изменение, с цел привеждане в съответствие с научния и техническия напредък, на приложения IВ, VII и VIII към Регламент (ЕО) № 1013/2006 на Европейския парламент и на Съвета относно превози на отпадъци
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1), и по-специално член 58, параграф 1 от него,
   като има предвид, че:
   
               (1)
            
            
               В Регламент (ЕО) № 1013/2006 се определят условията, при които към превоза на отпадъците, изброени в приложение IIIA или IIIБ към посочения регламент, се прилага процедурата на предварителна писмена нотификация и съгласие. Представянето на нотификация изисква попълването на документите за нотификация и за превоз, както е посочено в приложения IA и IБ към посочения регламент. Отпадъците, изброени в приложение IIIA, IIIБ или IVA към Регламент (ЕО) № 1013/2006, могат да бъдат определени в поле 14 от приложение IA или приложение IБ, подзаглавие vi) „Друго (посочете)“. Приложение IВ към посочения регламент, съдържащо специфични указания за попълване или на приложение IА, или на приложение IБ, следва да бъде изменено, за да се поясни как тези отпадъци следва да бъдат посочени в приложения IА или IБ.
            
         
               (2)
            
            
               С Регламент (ЕО) № 1013/2006 се определят също така условията, при които отпадъците, изброени в приложения IIIА и IIIБ към посочения регламент, следва да се придружават от документа, който се съдържа в приложение VII към посочения регламент, когато тези отпадъци са предназначени за превоз. Тъй като в поле 10 от приложение VII не се дава възможност за определяне на отпадъци, изброени в приложения IIIА и IIIБ, такива отпадъци не могат да бъдат правилно посочени в приложение VII. Включването на отпадъци в приложения IIIА и IIIБ изисква разширяване на възможностите, посочени в поле 10 на приложение VII.
            
         
               (3)
            
            
               На десетото заседание на Конференцията на страните по Базелската конвенция за контрол на трансграничното движение на опасни отпадъци и тяхното обезвреждане, което се проведе от 17 до 21 октомври 2011 г., бяха приети технически насоки и ръководства за екологосъобразно управление. Вследствие на тяхното приемане приложение VIII към Регламент (ЕО) № 1013/2006 следва да бъде съответно актуализирано.
            
         
               (4)
            
            
               Регламент (ЕО) № 1013/2006 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета, създаден съгласно разпоредбите на член 39 от Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (2),
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1013/2006 се изменя, както следва:
   
               (1)
            
            
               Приложение IВ се изменя съгласно приложение I към настоящия регламент;
            
         
               (2)
            
            
               Приложение VII се заменя с текста, съдържащ се в приложение II към настоящия регламент;
            
         
               (3)
            
            
               Приложение VIII се заменя с текста, съдържащ се в приложение III към настоящия регламент.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 190, 12.7.2006 г., стр. 1.
   
      (2)  ОВ L 312, 22.11.2008 г., стр. 3.
   
      ПРИЛОЖЕНИЕ I
      Приложение IВ към Регламент (ЕО) № 1013/2006 се изменя, както следва:
      
                  а)
               
               
                  В точка 25, буква в) второто изречение се заличава.
               
            
                  б)
               
               
                  В точка 25, буква г) второто изречение се заличава.
               
            
                  в)
               
               
                  Към точка 25, буква д) се добавя следната алинея:
                  „Тези кодове могат да бъдат включени в приложения IIIA, IIIБ или IVA към настоящия регламент. В този случай номерът на приложението следва да бъде посочен пред кодовете. По отношение на приложение IIIA, съответният(те) код(ове), както е указано в приложение IIIА, следва да се използват където е уместно, в последователност един след друг. Някои позиции съгласно Базелската конвенция, като B1100, B3010 и B3020, са ограничени само до специфични потоци от отпадъци, както е указано в приложение IIIA“.
               
            
   
      ПРИЛОЖЕНИЕ II
      
         
            „ПРИЛОЖЕНИЕ VII
            
               ИНФОРМАЦИЯ, ПРИДРУЖАВАЩА ПРЕВОЗИТЕ НА ОТПАДЪЦИ СЪГЛАСНО ЧЛЕН 3, ПАРАГРАФИ 2 И 4
            
            
               
         
      
   
   
      ПРИЛОЖЕНИЕ III
      
         
            „ПРИЛОЖЕНИЕ VIII
            
               НАСОКИ ЗА ЕКОЛОГОСЪОБРАЗНО УПРАВЛЕНИЕ (ЧЛЕН 49)
            
            
                        I.
                     
                     
                        Насоки и ръководства, приети по Базелската конвенция:
                        
                                    1.
                                 
                                 
                                    Технически насоки за екологосъобразно управление на биомедицински и санитарни отпадъци (Y1; Y3) (1)
                                    
                                 
                              
                                    2.
                                 
                                 
                                    Технически насоки за екологосъобразно управление на отпадъци от оловно-кисели акумулатори (1)
                                    
                                 
                              
                                    3.
                                 
                                 
                                    Технически насоки за екологосъобразно управление на пълно или частично демонтиране на кораби (1)
                                    
                                 
                              
                                    4.
                                 
                                 
                                    Технически насоки за екологосъобразно оползотворяване/възстановяване на метали и метални съединения (R4) (2)
                                    
                                 
                              
                                    5.
                                 
                                 
                                    Актуализирани общи технически насоки за екологосъобразно управление на отпадъци, състоящи се от, съдържащи или замърсени с устойчиви органични замърсители (POP) (3)
                                    
                                 
                              
                                    6.
                                 
                                 
                                    Актуализирани технически насоки за екологосъобразно управление на отпадъци, състоящи се от, съдържащи или замърсени с полихлорирани бифенили (PCB), полихлорирани трифенили (PCT) или полибромирани бифенили (PBB) (3)
                                    
                                 
                              
                                    7.
                                 
                                 
                                    Технически насоки за екологосъобразно управление на отпадъци, състоящи се от, съдържащи или замърсени с пестициди – алдрин, хлордан, диелдрин, ендрин, хептахлор, хексахлоробензен (HCB), мирекс или токсафен, или с HCB като промишлен химикал (3)
                                    
                                 
                              
                                    8.
                                 
                                 
                                    Технически насоки за екологосъобразно управление на отпадъци, състоящи се от, съдържащи или замърсени с 1,1,1-трихлоро-2,2-бис (4-хлорфенил)етан (DDT) (3)
                                    
                                 
                              
                                    9.
                                 
                                 
                                    Технически насоки за екологосъобразно управление на отпадъци, състоящи се от, съдържащи или замърсени с непреднамерено произведени полихлорирани дибензо-р-диоксини (PCDD), полихлорирани дибензофурани (PCDF), хексахлоробензен (HCB) или полихлорирани бифенили (PCB) (3)
                                    
                                 
                              
                                    10.
                                 
                                 
                                    Технически насоки за екологосъобразно управление на употребявани гуми и отпадъци от пневматични гуми (4)
                                    
                                 
                              
                                    11.
                                 
                                 
                                    Технически насоки за екологосъобразно управление на отпадъци, състоящи се от елементен живак и отпадъци, съдържащи или замърсени с живак (4)
                                    
                                 
                              
                                    12.
                                 
                                 
                                    Технически насоки за екологосъобразна съвместна преработка на опасни отпадъци в пещи за цимент (4)
                                    
                                 
                              
                                    13.
                                 
                                 
                                    Ръководство за екологосъобразно управление на употребявани и излезли от употреба мобилни телефони (4)
                                    
                                 
                              
                                    14.
                                 
                                 
                                    Ръководство за екологосъобразно управление на употребявано и излязло от употреба компютърно оборудване, раздели 1, 2, 4, и 5 (4)
                                    
                                 
                              
                  
                        II.
                     
                     
                        Насоки, приети от ОИСР:
                        Технически насоки за екологосъобразно управление на специфични потоци от отпадъци:
                        Употребявани персонални компютри и отпадъци от тях (5)
                        
                     
                  
                        III.
                     
                     
                        Насоки, приети от Международната морска организация (ММО):
                        Насоки за рециклиране на кораби (6)
                        
                     
                  
                        IV.
                     
                     
                        Насоки, приети от Международната организация на труда (МОТ):
                        Безопасност и здраве при демонтиране на кораби: насоки за азиатските държави и Турция (7)“
                     
                  
      
      
         (1)  Приети на шестото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, 9—13 декември 2002 г.
      
         (2)  Приети на седмото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, 25—29 октомври 2004 г.
      
         (3)  Приети на осмото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, 27 ноември—1 декември 2006 г.
      
         (4)  Приети на десетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, 17—21 октомври 2011 г.
      
         (5)  Приети от Комитета за политика за опазване на околната среда на ОИСР през февруари 2003 г. (документ ENV/EPOC/WGWPR(2001)3/FINAL).
      
         (6)  Резолюция A.962, приета от събранието на ММО на неговата 23-та редовна сесия, 24 ноември—5 декември 2003 г.
      
         (7)  Одобрено за публикуване от управителния орган на МОТ на неговата 289-та сесия, 11—26 март 2004 г.